1998. gads Latvijā

Šajā lapā ir apkopoti 1998. gada notikumi Latvijā.

 Valsts amatpersonas 
 Amats Persona Piezīmes Latvijas Valsts prezidents Guntis Ulmanis  6. Saeimas priekšsēdētājs Alfrēds Čepānis (līdz ) 7. Saeimas priekšsēdētājs Jānis Straume (no ) Ministru prezidents Guntars Krasts (līdz ) Krasta Ministru kabinets Vilis Krištopans (no ) Krištopana Ministru kabinets

 Notikumi 
 Latvija tika uzņemta Pasaules Tirdzniecības organizācijā.
 Ieva Bondare izcīnīja titulu "Mrs. Globe 98".

 Janvāris 
 15. janvāris — notika AS "Laima" un AS "Uzvara" akcionāru ārkārtas pilnsapulce, kas apstiprināja abu sabiedrību apvienošanos. Vienbalsīgi tika nolemts, ka jaunā uzņēmuma nosaukums būs "Laima", vienlaicīgi saglabājot divas tirdzniecības zīmes — "Laima" un "Uzvara".
 28. janvāris — Rīgas ostā Vecmīlgrāvī oficiāli tika sākta ostas Kuģu satiksmes un informācijas vadības centra ēkas būve. Jaunās ēkas celtniecības pamatmērķis bija paaugstināt kuģu satiksmes drošību Rīgas un citās Latvijas ostās, ostu darbības efektivitāti, kā arī aizsargāt vidi.

 Februāris 
 1. februāris — Stājās spēkā Eiropas līgums par asociācijas izveidošanu starp Eiropas Kopienu un to dalībvalstīm, un Latviju.Latvijas Republikas Iestāšanās Eiropas Savienībā (ES) Svarīgākās Norises , arhivi.lv

 Marts 
 3. marts — notika krievu pensionāru nesankcionēts pikets pie Rīgas Domes, kurā piedalījās aptuveni 2 000 cilvēku. Notika grūstīšanās un mēģinājums izkliedēt piketētājus, kas izraisīja Latvijas un Krievijas starpvalstu attiecību saasināšanos. Krievija piemēroja ekonomiskās sankcijas pret Latviju, kuras oficiāli tika noliegtas.
 27. marts — Aiviekstes HES iedarbināja un pieslēdza tīklam otro hidroagregātu.
 28. marts — LR Ministru kabinets apstiprināja atjaunoto III Nacionālo programmu Latvijas integrācijai Eiropas Savienībā.

 Maijs 
 25. maijs — svinīgi tika uzsākta pirmā daudzstāvu auto stāvvietas celtniecība 13. janvāra ielā, kuru bija paredzēts pabeigt 1999. gada 1. maijā, tomēr celtniecība tika iesaldēta un rezultātā 2003. gadā šajā vietā tika uzcelts daudzzāļu kinoteātris "Forum Cinemas".

 Jūnijs 
 4. jūnijs — tika ielikts pamatakmens otrajai Rīgas daudzstāvu auto stāvvietai Prāgas ielā 1, pretīm Autoostai. 
 16. jūnijs — Salaspilī tika apturēta LZA pētnieciskā kodolreaktora darbība.
 17. jūnijs — Jēkabpilī sāka raidīt Radio 1. 
 22. jūnijs — Saeima pieņēma grozījumus Pilsonības likumā, kas atviegloja naturalizāciju un pieļāva pēc 1991. gada dzimušo nepilsoņu bērnu reģistrāciju par Latvijas pilsoņiem.
 29. jūnijs — tika atklāti XXII Vispārējie latviešu Dziesmu un XII Deju svētki, kas noslēdzās 5. jūlijā.

 Augusts 
 SIA Baltkom GSM sāka piedāvāt jaunu pakalpojumu — priekšapmaksas mobilā telefona karti "Confidential", kuru cenas bija 99 Ls, 49 Ls un 199 Ls. Iegādājoties šo karti, klientam nevajadzēja slēgt abonēšanas līgumu ar tīkla operatoru, kā arī nebija jāuzrāda personas dati. Bija iespējams nopirkt arī komplektu, kurā ietilpa Nokia 1610 telefons par 195 Ls un karte 99 Ls vērtībā.Sakaru Pasaules enciklopēdiskā laika grāmata , pipkalejs.lv
 17. augusts — Krievijas valdība paziņoja par defoltu, nespējot izpildīt īstermiņa finansiālās saistības. Nākamo 6 mēnešu laikā rubļa kurss kritās par 70% attiecībā pret ASV dolāru. Nopietnus zaudējumus cieta Latvijas uzņēmēji, kuru galvenais eksporta tirgus bija Krievija.
 25. augusts — LMT pieslēdza 100 000. abonentu.
 31. augusts — Krievijas radars Skrundas RLS "Dņepra" pārtrauca aktīvo darbību un sekoja 18 mēneši ilgs nojaukšanas laiks.

 Septembris 
 Tika atvērts pirmais Rīgas tirdzniecības centrs "Mols".
 19. septembris — darbību 31. kanāla vietā uzsāka telekompānija TV3.

 Oktobris 
 3. oktobris:
 7. Saeimas vēlēšanas, kurā lielāko balsu skaitu ieguva nesen dibinātā Tautas partija.7. Saeimas vēlēšanu rezultāti , cvk.lv
 tautas nobalsošana par  Saeimā pieņemtajiem grozījumiem Pilsonības likumā; vairums iestājās par grozījumu apstiprināšanu.

 Novembris 
 Pirmā airBaltic Fokker 50 lidmašīna piezemējās Rīgas lidostā.airBaltic: Par mums / Korporatīvā informācija / Vēsture , airbaltic.lv
 4. novembris — Eiropas Komisija publicēja pirmo progresa ziņojumu par Latvijas attīstību pievienošanās kontekstā.
 11. novembris — Vecumniekos notika vilciena sastāva avārija, kurā no 55 vagoniem, kas bija pildīti ar dīzeļdegvielu, 14 nogāja no sliedēm, apgāzās un aizdegās. Bojāgājušo šajā negadījumā nebija.Fakti: otrā smagākā katastrofa Latvijas dzelzceļa vēsturē, apollo.lv, 
 18. novembris — Satiksmes ministrijas Sakaru departaments (Sakaru administrācija) kļuva par Eiropas telekomunikāciju standartizācijas institūta (ETSI) pilntiesīgu biedru.
 26. novembris — Vilis Krištopans kļuva par Ministru prezidentu.

 Decembris 
 9. decembris — Baltkom GSM pirmo reizi Latvijas patērētājiem piedāvāja mobilo sakaru priekšapmaksas karti Zelta Zivtiņa.

 Dzimuši 
 8. februāris — Šarlote Lēnmane, dziedātāja
 16. aprīlis — Lauris Kaufmanis, bobslejists

 Miruši 
 30. janvāris — Anatolijs Šmits, šahists (dzimis 1941)
 22. aprīlis — Voldemārs Mežgailis, šahists (dzimis 1912)
 11. jūnijs — Zenta Ērgle, rakstniece (dzimusi 1920)
 3. augusts — Harijs Liepiņš, aktieris (dzimis 1927)
 12. septembris — Arnolds Liniņš, aktieris un režisors (dzimis 1930)
 9. oktobris — Pēteris Pētersons, dramaturgs (dzimis 1923)
 29. oktobris — Aloizs Brenčs, kinorežisors (dzimis 1929)
 13. novembris. — Anatols Imermanis, Latvijas rakstnieks (dzimis 1914)

 Skatīt arī 
 Latvija
 Latvijas vēsture
 Latvijas klimats

 Atsauces 

 Ārējās saites 
 Video 
 Sabiedriskā transporta satiksme Rīgā, 1998. gadā, youtube.com

Latvija

Kategorija:Notikumi Latvijā pēc gada